Kudźerjawy zdźer

Kudźerjawy zdźer (Rumex crispus) je rostlina ze swójby wuroćowych rostlinow (Polygonaceae).

 Wopis 
Kudźerjawy zdźer je trajne zelo, kotrež docpěwa wysokosć wot 30 hač do 150 cm.

 Łopjena 
Łopjena su čmowošěrozelene a dołhojće-lancetojte. Jich kroma je kudźerjawa. Delnje docpěwaja dołhosć wot hač do 30 cm a šěrokosć wot 8 cm.

 Kćenja 
Kćěje wot junija hač do awgusta. Kćenja steja w promjenjach, mjeztym zo bóčne hałuzy wulkeho kwětnistwa njejsu abo lědma  su rozhałuzowane. Znutřkowne kćenjowe łopješka su šěroko-jejkojte a maja wutrobojty spódk, při čimž zwjetša wšě tři maja mozl.

 Płody 
Tři powjetšene, kulojte kćenjowe łopješka płodej přilěhaja, mjeztym zo jedne ma maksimalnje 2 mm dołhi mozl a druhej nimatej mozl abo jara mjeńši mozl. Łopješka płodoweje wobalki su cyłokromne.

 Stejnišćo 
Rosće na mokrych pastwach, na brjohach, w hrjebach, na rolach, na łukach, na pustych płoninach a na nadróžnych kromach. Preferuje włóžne pódy.

 Rozšěrjenje 
Rostlina je dźensa swětodaloko w měrnych conach rozšěrjena.

 Nóžki 

 Žórła 

 Eksterne wotkazy 

Kategorija:Zdźer